vrystellings | Nuwe vrystellings | Page 8
Verander en word 'n teken van God se nuwe wêreld
Posted on September 23, 2014 November 3, 2014 by vrystellings
Jesus se gelykenisse oor God se nuwe wêreld
Iemand het gesê 'n gelykenis is soos 'n grap. As jy dit eers moet verduidelik, is dit nie meer 'n grap nie. Só werk 'n gelykenis ook. Dit skep 'n beeld wat jy moet snap, en waarop jy moet reageer: met skok, verontwaardiging, verbasing… Jy kan nie neutraal bly of afgetrokke daarna luister en tog die boodskap verstaan wat dit wil oordra nie.
In hierdie Bybelstudie met ses ontmoetings lei Jaco Thom individue en kleingroepe deur Jesus se gelykenisse oor God se koninkryk, sy nuwe wêreld. Hierdie gelykenisse wil nie (net) ons insig in God se nuwe wêreld verander nie, maar ons hele lewe. Ons kan nie in die spieël van die gelykenisse kyk, die nuwe werklikheid van die koninkryk raaksien en dan maar net omdraai, wegstap en dieselfde bly nie. Ons moet met ons lewe daarop antwoord.
Prente van die koninkryk roep jou op om jou lewe te verander sodat jy hoe langer hoe meer 'n teken van God se nuwe wêreld sal wees.
Posted in Nuwe Vrystellings
'n 8-weke-saamreisgids vir groepe
Tydens 'n vergadering van die NG Kerk in KwaZulu-Natal se Visionêre Leierspan-vergadering het die Emmausgangers-verhaal homself eenvoudig vir die groep kom aanbied. Hulle het ontdek dat dié verhaal 'n rykdom begeleidende inhoud vir hulle as span bevat.
Elke lid van die leierspan het 'n eie studie van hierdie Skrifgedeelte gedoen en 'n eie tema daarin gevind. Hulle het uiteindelik verwonderd gestaan voor die rykdom wat uit hierdie bekende verhaal na vore gekom het. Dit is hierdie rykdom wat in dié saamreisgids neerslag gevind het.
Hierdie boek sal enige kleingroep en individu verwonderd laat staan voor die rykdom wat in die verhaal van die Emmausgangers opgesluit is. Deur saam te soek na die krag en die wil van God en deur mekaar vas te hou, sal lesers 'n nuwe opgewondenheid oor hulle bediening ervaar en besef dat ook húlle gestuur word.
Omvattende Bybelstudie vir Koninkrykstyd
Posted on September 12, 2014 September 16, 2014 by vrystellings
In Wonderwêreld kyk die skrywers in die loop van vier weke na gedeeltes in Matteus waar Jesus oor die koninkryk van God praat. Hulle sluit hierby in:
In elke studie deel hulle die uniekheid van God se koninkryk, wat anders is asalle ander ryke, met ons. Hulle neem ons op 'n reis van bekering en verwondering wat ons dieper inlei in die wonderwêreld wat in Jesus naby aan ons gekom het.
Nuwe boek uit die pen van Jaap Durand
Die nuwe droom oor die kerk
Gestuur vertel die storie van die nuwe droom oor die kerk.
Voor die Algemene Sinode van 2013 het die NG Kerk besef daar is op baie plekke in die wêreld, ook in die kerk, lewendige gesprekke oor geloof en die kerk aan die gang. Hulle het toe die vars en nuwe gedagtes uit dié gesprekke in 'n beleidsdokument saamgevat sodat ons saam nuwe, verbeeldingryke moontlikhede vir die toekoms van die kerk kan ontdek.
Gestuur vertaal die woorde van hierdie beleidsdokument in 'n eenvoudige manifes wat in alledaagse terme verduidelik hoe die kerk kán werk. Die boek nooi jou uit om saam te dink en saam te onderskei sodat 'n totaal nuwe beweging oor ons as gelowiges kan spoel.
Nuwe Bybelstudie uit die pen van Jaco Thom
Posted on August 20, 2014 August 22, 2014 by vrystellings
Leer uit die voorbeeld van Daniël en sy vriende
'n 11-weke-studie vir kleingroepe
Focusing together on a true humane life for all
Posted on August 10, 2014 August 22, 2014 by vrystellings
Karl Barth said when we fold our hands in prayer to say the Lord's Prayer we start the protest against the chaos of this world. And we voice this protest in communion with the Holy Spirit, the Spirit of Pentecost.
In Cries for a humane life Nico Koopman leads us towards the lasting Season of Human Dignity, currently a main focus of various faith communities in South Africa. He shows us how to purposefully reflect, pray and seek together a truly humane life, because this is God's good will for all of us.
Praying the Lord's Prayer is crying out to God for a dignified human life for all. It is a plea for justice for all, including the whole of nature. It is a plea to the living God for a life of freedom for all. It is an appeal to God's Spirit, the Spirit of Pentecost, to actualise and fulfil a humane life for all.
Pray and work and wait upon the Lord with us …
Nico Koopman is Dean of the Faculty of Theology, Director of the Beyers Naudé Centre for Public Theology, and professor of Systematic Theology at Stellenbosch University. He is also an ordained pastor of the Uniting Reformed Church in Southern Africa. His research focuses on the public contents, the public rationality and the public significance of Christian faith.
Drie boeke in 'n reeks oor die waarde en betekenis van die doop vir gelowiges
Posted on August 1, 2014 August 22, 2014 by vrystellings
Hoe die doop ons kan leer om met Christus te leef
Die doop is 'n wonderlike en unieke gawe wat die Here aan sy kerk gegee het
om ons te help om die evangelie te verstaan,
om ons in ons geloof vas te maak, en
om ons vir ons navolging van Christus op te bou.
Die doop is net te belangrik om nié daaroor te praat nie. Maar in plaas daarvan om oor die wanneer en die hoe van die doop te praat, kan ons die gesprekke positief draai deur te praat oor hoekom die doop ingestel is. 'n Gesprek oor die betekenis en waarde van die doop vir gelowiges sal ons baie nader aan mekaar kan bring, en dit is waarmee hierdie boek mense wil help.
'n Deel van die storie agter hierdie boek is 'n merkwaardige dokument wat in 1983 verskyn het – Baptism, Eucharist and Ministry. Dit verduidelik die betekenis en waarde (die hoekom) van die doop waaroor honderde kerke in die hele wêreld saamstem. Aan die hand van die Bybel wys die dokument ons op die vyf duidelike gawes wat ons by die doop ontvang.
Saam met hierdie vyf gawes van die doop, gee die skrywers ook agtergrondinligting oor die doop en riglyne vir die praktiese bediening van die doop in gemeentes, en deel gedagtes oor die regmatige plek van die doop (en die nagmaal) in die erediens.
Gaan saam met twee aanvullende boeke vir gemeentes en groepe:
Ontvang wat vir jou gegee is: 40-dae-program
Ontvang wat vir jou gegee is: kleingroepgids, geskryf deur Tinus van Zyl.
Coenie Burger is 'n bekende teoloog en het reeds verskeie boeke geskryf. Tans is hy by Communitas verantwoordelik vir die Voortgesette Bedieningsontwikkeling van leraars in die Wes-Kaap en direkteur van Ekklesia, 'n ekumeniese sentrum aan die US vir leierskapsontwikkeling en gemeentedienste.
Andries Cilliers is predikant in die NG gemeente Sonstraal, Durbanville. Hy is 'n gewilde prediker en ervare skrywer.